7. pielikums
iepirkuma „Kalendāru un Ziemassvētku atklātņu druka un piegāde” nolikumam 
(identifikācijas Nr. RPM 2026/18)


LĪGUMA PROJEKTS

Bauskas novada Rundāles pagastā	Līguma datums ir tā elektroniskās parakstīšanas datums

[bookmark: OLE_LINK1][bookmark: OLE_LINK2]Rundāles pils muzejs, reģ. Nr.____, kura vārdā saskaņā ar ______ rīkojas _____, turpmāk tekstā „Pasūtītājs”, no vienas puses un 
_______, reģ. Nr._____, kura vārdā saskaņā ar ______ rīkojas _______, turpmāk tekstā „Izpildītājs”, no otras puses, tekstā abi kopā un katrs atsevišķi turpmāk saukti arī attiecīgi „Puses” un „Puse”, pamatojoties uz iepirkuma „Kalendāru un Ziemassvētku atklātņu druka un piegāde” (identifikācijas Nr. RPM 2026/18) rezultātiem, kā arī Izpildītāja 2026. gada ___._____ iesniegto piedāvājumu, noslēdz šādu līgumu, turpmāk tekstā „Līgums”:

1. Līguma priekšmets
1.1. Pasūtītājs pasūta, un Izpildītājs apņemas iespiest un piegādāt kalendārus un Ziemassvētku atklātnes (turpmāk tekstā „Prece”) atbilstoši iepirkuma tehniskajai specifikācijai, kas pievienota Līguma 1. pielikumā.
1.2. Piegādes adrese: Rundāles pils, Pilsrundāle, Rundāles pagasts, Bauskas novads, LV-3921.

2. Līguma darbības termiņš
2.1. Līgums stājas spēkā ar brīdi, kad to ir parakstījušas abas Puses, un ir spēkā līdz brīdim, kad Puses ir izpildījušas visas savas saistības, vai līdz brīdim, kad Līgums tiek izbeigts pirms termiņa Līgumā vai normatīvajos aktos noteiktajā kārtībā. 
2.2. Preces iespiešanas un piegādes termiņš ir 21 (divdesmit viena) kalendārā diena no Līguma spēkā stāšanās dienas. 

3. Līguma summa un norēķinu kārtība
3.1. Visus norēķinus Pasūtītājs veic ar pēcapmaksu.
3.2. Līguma summa par Preces piegādi ir ____ EUR (____) bez PVN atbilstoši Izpildītāja iesniegtajam finanšu piedāvājumam, kas pievienots Līguma 2. pielikumā.
3.3. Pievienotās vērtības nodoklis tiek aprēķināts un maksāts saskaņā ar Latvijas Republikas spēkā esošajiem normatīvajiem aktiem. Kopējā līgumcena ar PVN ir ______ EUR.
3.4. Samaksu par piegādāto Preci Pasūtītājs veic 30 (trīsdesmit) dienu laikā no strukturēta elektroniskā rēķina (e-rēķina) saņemšanas brīža. Izpildītājs e-rēķinu kopā ar tā vizuālo attēlu PDF formātā nosūta uz Pasūtītāja oficiālo elektronisko apakšadresi EINVOICE@90000045601 vai e‑pastu finanses@rpm.gov.lv. Pamats rēķina izrakstīšanai ir attiecīgs abu Pušu parakstīta Preču pavadzīme.
3.5. Par apmaksas dienu tiek uzskatīta diena, kad Pasūtītājs pārskaitījis uz Izpildītāja bankas kontu e‑rēķinā norādīto summu, ko apliecina attiecīgs maksājuma uzdevums.

4. Preces piegādes kārtība
4.1. Preces piegāde tiek veikta Rundāles pils muzeja darba laikā no pirmdienas līdz piektdienai no plkst. 8.00 līdz 17.00. Par konkrētu piegādes laiku Izpildītājs vienojas ar Pasūtītāju vai tā pilnvaroto pārstāvi, un Pasūtītājs nodrošina Izpildītājam iespēju iebraukt muzeja teritorijā, informē par transporta kustības noteikumiem un Preces izkraušanas vietu. Atrodoties muzeja teritorijā, Izpildītājam jāievēro transporta kustības noteikumi un Pasūtītāja norādījumi.
4.2. Preces nodošana un pieņemšana notiek abu Pušu pilnvaroto pārstāvju klātbūtnē.
4.3. Saņemot Preci, Pasūtītāja pilnvarotais pārstāvis pārbauda Preces atbilstību pasūtījumam un Preču pavadzīmē norādītajam un apstiprina to ar savu parakstu uz pavadzīmes. Ja Prece neatbilst pasūtījumam un/ vai Preču pavadzīmē norādītajam, Pasūtītāja pilnvarotais pārstāvis pavadzīmi neparaksta un uzskatāms, ka Prece nav piegādāta Līgumā noteiktajā kārtībā.
4.4. Ja Precei saņemšanas brīdī tiek konstatēti atklāti defekti vai trūkumi, Pasūtītajam ir tiesības šādu Preci nepieņemt. Šādā gadījumā Puses vienojas par termiņu, kādā Izpildītājam konstatētie defekti vai trūkumi ir jānovērš vai jāapmaina Prece pret jaunu.
4.5. Ja Pasūtītājs pēc Preces saņemšanas konstatē slēptus trūkumus, kurus tas Preces saņemšanas brīdī nav varējis konstatēt, tam ir tiesības prasīt Izpildītājam konstatētos trūkumus novērst, apmainīt Preci pret jaunu vai arī atmaksāt Pasūtītājam attiecīgu naudas summu. Šādā gadījumā tiek sagatavots defektu akts, kurā tiek fiksēti konstatētie defekti vai trūkumi, kā arī to novēršanas, Preces apmaiņas vai naudas atmaksas termiņš, un to paraksta abas Puses. 
4.6. Par Preces piegādes datumu tiek uzskatīts datums, kuru Pasūtītāja pilnvarotais pārstāvis atzīmē uz Preču pavadzīmes, apstiprinot tā izpildi.
4.7. Preces nejaušas bojāejas un sabojāšanas risks pāriet no Izpildītāja uz Pasūtītāju brīdī, kad tiek parakstīta Preču pavadzīme.

5. Izpildītāja tiesības un pienākumi
5.1. Izpildītājs apņemas veikt Preces piegādi saskaņā ar Līgumu, atbilstošā apjomā, kvalitātē un termiņā.
5.2. Paraugnovilkumu iekārtai jābūt noregulētai un kalibrētai konkrētai iespiedmašīnai, ar kuru plānots veikt Preces druku. Iespiešanu uzsāk, kad Pasūtītājs ir apstiprinājis paraugnovilkumus. 
5.3. Izpildītājam ir pienākums par visiem apstākļiem, kas ietekmē Līguma izpildi, nekavējoties informēt Pasūtītāju vai Pasūtītāja pārstāvi.
5.4. Izpildītājs ir atbildīgs par nepatiesu, nekvalitatīvu datu vai informācijas sniegšanu Pasūtītājam un par tā rezultātā radītajiem zaudējumiem.
5.5. Izpildītājam nav tiesību pretendēt uz Līguma grozījumiem, ja tas nav savlaicīgi rakstiski paziņojis Pasūtītājam par apstākļiem, kas var ietekmēt šī Līguma nosacījumus.
5.6. Ja Izpildītājs, iesniedzot piedāvājumu iepirkumā, tam noteiktās kvalifikācijas prasības izpildījis, balstoties uz apakšuzņēmēja pieredzi, kvalifikāciju un iespējām, šāda apakšuzņēmēja nomaiņa Līguma darbības laikā iespējama, tikai rakstveidā saskaņojot ar Pasūtītāju, ievērojot Līguma 7. punktā noteikto kārtību.
5.7. Izpildītājs Līguma izpildes gaitā ir pilnā mērā atbildīgs par savu piesaistīto apakšuzņēmēju veikto darbu, kā arī par viņu pieļautām kļūdām. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja piesaistīto apakšuzņēmēju saistību izpildes un/vai neizpildes ietvaros.
5.8. Izpildītājam ir tiesības saņemt samaksu par Preces piegādi Līgumā noteiktajā apjomā un kārtībā.
5.9. Izpildītājs apņemas nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
5.10. Izpildītājam ir tiesības pieprasīt Pasūtītājam līgumsoda samaksu saskaņā ar Līguma 8.3. apakšpunktu.

6. Pasūtītāja tiesības un pienākumi
6.1. Pasūtītājs apņemas veikt samaksu par piegādāto Preci šajā Līgumā noteiktajā kārtībā, pārskaitot naudu Izpildītāja norādītajā norēķinu kontā.
6.2. Pasūtītājs apņemas iesniegt Izpildītājam Līguma izpildei nepieciešamo informāciju un drukas dokumentu PDF formātā ne vēlāk kā nākamajā darba dienā pēc Līguma spēkā stāšanās dienas.
6.3. Pasūtītājam ir tiesības Līguma izpildes gaitā veikt teksta un/vai foto materiālu izmaiņas izstrādātajā maketā, kas neietekmē maketa kopapjomu, bet var rasties paraugnovilkumu apskates un maketa saskaņošanas procesā, ievērojot maketa autora un Pasūtītāja norādījumus.
6.4. Pasūtītājam ir tiesības sekot līdzi iespiešanas darba procesam, t.sk., piedalīties un uzraudzīt visu ražošanas procesu (druka, pēcapstrāde), tā pārstāvim izbraucot uz iespieddarbu veikšanas izpildes vietu.
6.5. Pieņemot Preci, Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par Preces atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt piegādāto Preci, ja konstatē, ka tā ir nekvalitatīva, ja tā neatbilst pasūtījumam vai Preču pavadzīmē-rēķinā norādītajam u.tml.
6.6. Pasūtītājam ir tiesības vienpusēji aprēķināt un ieturēt no Izpildītāja Preču e-rēķina summas Līguma 8.4. apakšpunktā norādīto līgumsodu.


7. Apakšuzņēmēju nomaiņa (ja attiecināms)
7.1. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.
7.2. Līguma izpildē iesaistītie apakšuzņēmēji (t.sk. apakšuzņēmēju apakšuzņēmēji) tiek norādīti apakšuzņēmēju sarakstā, kas tiek pievienots Līguma pielikumā un kļūst par tā neatņemamu sastāvdaļu. Izpildītājam ir pienākums Līguma izpildes laikā paziņot Pasūtītājam par jebkurām apakšuzņēmēju saraksta izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts Līguma izpildē.
7.3. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām, ja tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 9. panta astotajā daļā minētajiem pretendentu izslēgšanas gadījumiem.

8. Pušu atbildība
8.1. Puses nes pilnu materiālo atbildību par Līguma saistību neizpildi vai nepienācīgu izpildi.
8.2. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.
8.3. Ja Pasūtītājs kavē samaksu par piegādāto Preci, Izpildītājam ir tiesības pieprasīt un Pasūtītājam šādā gadījumā ir pienākums maksāt līgumsodu 0,1% (nulle komats vienu procentu) apmērā no nesamaksātās summas par katru kavējuma dienu, taču ne vairāk par 10% (desmit procentiem) no līgumcenas.
8.4. Ja Izpildītājs nokavē Preces piegādes termiņu, Pasūtītājam ir tiesības pieprasīt un Izpildītājam šādā gadījumā ir pienākums maksāt līgumsodu 0,1% (nulle komats vienu procentu) no nepiegādāto Preču vērtības par katru kavējuma dienu, taču ne vairāk par 10% (desmit procentiem) no līgumcenas.
8.5. Līgumsodu samaksa neatbrīvo Puses no saistību izpildes.

9. Nepārvarama vara
9.1. Puses tiek atbrīvotas no atbildības par daļēju vai pilnīgu šī Līguma neizpildi, ja šī neizpilde radusies nepārvaramas varas un to seku rezultātā. Nepārvaramas varas apstākļi ir, piemēram, dabas katastrofas, kara darbība, blokāde, streiks, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kurus Puses nevarēja paredzēt un novērst saviem spēkiem un līdzekļiem.
9.2. Ja iestājas nepārvaramas varas apstākļi, šī Līguma saistības tiek pagarinātas par laika periodu, kurš ir vienāds ar periodu, kurā pastāv nepārvaramas varas radītie apstākļi un to sekas.
9.3. Ja Puse neinformē par šādiem apstākļiem otru Pusi 5 (piecu) darba dienu laikā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
9.4. Ja Līguma saistību izpilde kļuvusi neiespējama nepārvaramas varas apstākļu un to seku dēļ, Puses ir tiesīgas vienoties par Līguma izpildes alternatīviem variantiem un veikt attiecīgus Līguma grozījumus.
9.5. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas, neskatoties uz pienācīgu rūpību, nav bijis iespējams novērst.
9.6. Ja nepārvaramas varas apstākļi un to sekas turpina darboties ilgāk par 1 (vienu) mēnesi, Puses iespējami drīz sāk sarunas par šī Līguma izpildes alternatīviem variantiem, vai arī izbeidz šo Līgumu.

10. Kvalitāte un pretenzijas
10.1. Izpildītājs garantē tā piegādātās Preces kvalitāti.
10.2. Pretenzijas par Preces kvalitāti Pasūtītājs iesniedz Izpildītājam rakstiskā veidā saskaņā ar Latvijas Republikas normatīvajiem aktiem.

11. Līguma grozījumi un pirmstermiņa izbeigšana
11.1. Līgumā var izdarīt grozījumus vai papildinājumus atbilstoši Publisko iepirkumu likuma 61. panta noteikumiem, par to rakstveidā vienojoties un vienošanos pievienojot Līgumam kā tā neatņemamu sastāvdaļu.
11.2. Puses ir tiesīgas rakstveidā vienoties par Līguma darbības termiņa pagarinājumu:
11.2.1. ja Pasūtītāja vainas dēļ aizkavējas Līguma 6.2. apakšpunktā minēto materiālu iesniegšana, Izpildītājam ir tiesības rakstveidā pieprasīt Līguma termiņa pagarinājumu atbilstoši kavēto dienu skaitam;
11.2.2. ja iestājušies nepārvaramas varas apstākļi. Šādā gadījumā Puses rīkojas atbilstoši Līguma 9. punktā noteiktajam.
11.3. Līgums var tikt izbeigts pirms termiņa jebkurā brīdī, Pusēm par to rakstveidā vienojoties vai vienpusēji Līgumā noteiktajā kārtībā.
11.4. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 5 (piecas) darbdienas iepriekš un neatlīdzinot tādējādi radušos izdevumus un/vai zaudējumus, ja:
11.4.1. Izpildītājam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
11.4.2. ja atbilstoši Starptautisko un Latvijas Republikas nacionālo sankciju likuma 11.1 panta piektajai daļai Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.4.3. Izpildītājs kādā citā veidā nepilda Līgumā noteiktās saistības un/vai pienākumus un Līguma saistību pārkāpumu nenovērš 5 (piecu) darbdienu laikā no Pasūtītāja pretenzijas saņemšanas dienas.
11.5. Izpildītājam ir tiesības vienpusēji atkāpties no Līguma, par to rakstveidā paziņojot Pasūtītājam 5 (piecas) darbdienas iepriekš, ja Pasūtītājs nepilda savas Līgumā noteiktās saistības un/vai pienākumus un Līguma saistību pārkāpumu nenovērš 5 (piecu) darbdienu laikā no Izpildītāja pretenzijas saņemšanas dienas.
11.6. Līguma izbeigšana pirms termiņa neatbrīvo Puses no saistību izpildes, kas jau radušās saskaņā ar šo Līgumu.

12. Nobeiguma noteikumi
12.1. Par Līguma izpildi atbildīgais Pasūtītāja pārstāvis ir ____, tālr. ____, e-pasts ____.
12.2. Par Līguma izpildi atbildīgais Izpildītāja pārstāvis ir ____, tālr. ____, e-pasts ____.
12.3. Visi paziņojumi Līguma sakarā izdarāmi rakstiski un saskaņā ar Oficiālās elektroniskās adreses likumu nosūtāmi otrajai Pusei uz oficiālo elektronisko adresi jeb e-adresi vai pa pastu. 
12.4. Elektroniskā pasta paziņojumi, kas nosūtīti uz Pušu atbildīgo pārstāvju elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu. 
12.5. Katrai Pusei par Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecu) darbdienu laikā no to rašanās brīža rakstiski jāpaziņo otrai Pusei. 
12.6. Ja kādai no Pusēm tiek mainīts juridiskais statuss, adrese vai citi rekvizīti, atbildīgie pārstāvji vai kontaktinformācija, tai ir pienākums par to rakstveidā paziņot otrai Pusei 5 (piecu) darbdienu laikā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
12.7. Visus strīdus un domstarpības, kas varētu rasties sakarā ar šī Līguma izpildi, Puses apņemas risināt sarunu ceļā. Gadījumā, ja Puses nevar vienoties, strīdus izskata Latvijas Republikas tiesu iestādēs atbilstoši Latvijas Republikas normatīvajos aktos noteiktai kārtībai.
12.8. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
12.9. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
12.10. Šajā Līgumā neparedzētajos jautājumos Puses rīkojas atbilstoši Latvijas Republikā spēkā esošajiem normatīvajiem aktiem.
12.11. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citos normatīvajos aktos noteiktās prasības šādu datu apstrādei, izmantošanai un aizsardzībai. 
12.12. Šis Līgums sagatavots latviešu valodā elektroniska dokumenta veidā, kas parakstīts ar drošu elektronisko parakstu, un sastāv no līguma teksta uz ___ (___) lapām un ___ (___) pielikumiem (pielikumu lapu skaits nav iekļauts Līguma lapu skaitā).
12.13. Līgumam ir pievienoti šādi pielikumi, kas ir tā neatņemamas sastāvdaļas:
12.13.1. 1. pielikums – tehniskā specifikācija;
12.13.2. 2. pielikums – finanšu piedāvājums.

13. Pušu rekvizīti un paraksti

	Rundāles pils muzejs
Reģ. Nr. 90000045601
Adrese: Rundāles pils, Pilsrundāle,
Rundāles pagasts, Bauskas novads, LV-3921
Banka: ___________________________
Kods: ____________________________
Konta Nr.: ________________________

__________________________ V. Uzvārds
	Nosaukums________________________
Reģ. Nr. __________________________
Adrese: ___________________________
Banka: ___________________________
Kods: ____________________________
Konta Nr.: ________________________


___________________________ V. Uzvārds

